**PROJEKT ERASMUS+2018-OTŠ U EUROPI-letak s uputama**

**DESTINACIJA:** FINSKA, JYVASKYLA

**MJESTO POLASKA:** ZRAČNA LUKA SPLIT KAŠTELA

**TIJEK PUTOVANJA U POLASKU:** Ponedjeljak, 1.4.2019. u 7.55 sati (SPLIT-MUNCHEN, CROATIA AIRLINES), očekivani dolazak u Munchen u 9.35 sati; 11.05 sati (MUNCHEN-HELSINKI, LUFTHANSA), očekivani dolazak u Helsinki u 14.35 sati; nastavak putovanja vlakom do Jyvaskyle, očekivani dolazak u Jyvaskylu oko 19.00 sati

**TIJEK PUTOVANJA U POVRATKU:** Petak, 12.4.2019. dolazak vlakom iz Jyvaskyle u Helsinki u tijekom popodneva (dva noćenja u Helsinkiju). Nedjelja, 14.4.2019. u 6.00 sati (HELSINKI-MUNCHEN, LUFTHANSA), očekivani dolazak u Munchen u 7.30 sati, 10.15 sati (MUNCHEN-SPLIT, CROATIA AIRLINES), očekivani dolazak u Split u 11.45 sati

**NAPOMENA:** Finska je u vremenskoj zoni Europe+2 što znači da je **1 sat vremena** ispred vremena u Hrvatskoj (npr. 10 sati u Hrvatskoj, 11 sati u Finskoj)

**SVI PUTNICI MORAJU BITI U ZRAČNOJ LUCI SPLIT U PONEDJELJAK, 1.4.2019. U 6.30 SATI UJUTRO**

**PRTLJAGA:** U zrakoplov smijete unijeti samo 1 komad ručne prtljage (max. dimenzija 55x35x25, max. težina 8 kg). Preporučamo ruksak. U cijenu zrakoplovne karte uključen je prijevoz JEDNOG komada PREDANE PRTLJAGE (max. težine 23 kg). Svaki kilogram iznad 23 kg obvezni ste individualno nadoplatiti (cca 12 eura po kg prekoračenja). U zrakoplov, iz sigurnosnih razloga, nije dozvoljeno unositi boce s tekućinom zapremnine veće od 100 ml. U tekućine se ubrajaju: gelovi, paste, losioni, paste za zube, gelovi za kosu, pića, sirupi, parfemi, sadržaji boca pod tlakom, npr. pjena za brijanje, dezodoransi i ostali predmeti sličnog sadržaja. Tekućine je moguće nositi pakirane u pojedinačnim pakiranjima do 100 ml ili 100 g u prozirnoj plastičnoj vrećici sa zatvaračem do 1 litre. U zrakoplov ne možete unositi nikakve oštre predmete, oružje ili zapaljive tekućine. Sve oštre predmete koje trebate, pohranite u predanu prtljagu. U predanu prtljagu ne smijete stavljati uređaje s baterijom. Sobom stalno nosite putni dokument i novac (ne smijete ih stavljati u predanu prtljagu). Preporuka je teže komade odjeće ili obuće nositi na sebi kako bi imali lakšu prtljagu (npr. radne cipele).

**RADNA ODJEĆA:** Obvezno ponesite RADNI KOMBINEZON I RADNE CIPELE (atestirane za rad u vašoj struci, kakve koristite na praktičnoj nastavi i radu u radionicama). Sigurnosni su propisi iznimno rigorozni i svaki se vlasnik radionice i stručni učitelj pridržava istih. Ukoliko ne budete imali sa sobom spomenutu zaštitnu opremu, nećete imati pristup radionicama i vaš rad neće biti verificiran. U tom slučaju, cjelokupan trošak putovanja i boravka snosite sami.

**PUTNE ISPRAVE:** Za ovo putovanje je nužna VAŽEĆA OSOBNA ISKAZNICA. Obvezni ste nastavniku pratitelju predati **kopiju osobne iskaznice** kako bi se izbjegle neugodnosti u slučaju nestanka iste. Slobodno se obratite psihologinji Novak ili defektologinji Skelin koje će vam kopirati osobnu iskaznicu.

**SIGURNOST:** Novac, dokumente i ostale vrijedne stvari držite kod sebe. Smještaj (dom, hotel, hostel ili sl.) ni pod kojim okolnostima ne odgovara za vaše osobne stvari, novac i vrijednosti – ONI SU ISKLJUČIVO VAŠA ODGOVORNOST.

**OSIGURANJE:** Svi putnici osigurani su kod WIENER OSIGURANJA. Osiguranje pokriva putno osiguranje, osiguranje od nezgode i osiguranje od odgovornosti.

**ZDRAVLJE:** Obavezno ponijeti EUROPSKU ZDRAVSTVENU ISKAZNICU. Preporuka je spremiti toplomjer te tablete protiv bolova i za snižavanja temperature koje inače uzimaju.

**SMJEŠTAJ:** Učenički domPRIMUS CAMPUS RESIDENCE HALL

-smještaj u dvokrevetnim sobama s kupaonicom

-zajedničke prostorije: kuhinja (mikrovalna, aparat za kavu, grijač vode, perilica suđa, štednjak, pećnica), praonica (perilica i sušilica, može se prethodno zapisati za korištenje, koje je besplatno)

Po dolasku ćete dobiti ključ (karticu) koji otvara vrata studentskog doma i sobe. Gubitak ključa se naplaćuje 50 eura. Koristi se vlastita posteljina i ručnici. Preporuka je ponijeti donju plahtu, gornju plahtu, jastučnicu, dva velika ručnika i dva mala. Korištenje droga, alkohola i cigarete je **strogo zabranjeno** u sklopu studentskog doma. Ne pridržavanje ovog pravila može dovesti do zabrane boravka u domu. Kućni red-nakon 22 sata nema posjeta, tišina. Obvezni ste održavati urednost i čistoću svoje sobe, ali i zajedničkih prostorija. Nadstojnik može doći u kontrolu soba. Dan prije odlaska soba mora biti čista i uredna te nadstojnik svakako dolazi provjeriti sobe. Obvezni ste reciklirati otpad u zasebne kante.

Mogućnost korištenja saune u Harju Residence Hall (Sepänkatu 3), muškarci ponedjeljak i srijeda od 19.00-21.00, a žene utorak i četvrtak od 19.00-21.00. Učenici mogu sudjelovati u slobodnim aktivnostima u Harju Residence Hall-raspored je dostupan na oglasnoj ploči.

**VAŽNE ADRESE I KONTAKTI:**

**ŠKOLA:**

**GRADIA Jyväskylä Educational Consortium**

Viitaniementie 1A, Jyväskylä, Finland

Tel. +358 40 341 5111

https://www.gradia.fi/en

Kontakt osoba: MILKA NISKANEN, International Affairs Coordinator Tel. +358 40 341 6158

**UČENIČKI DOM-JYVASKYLA:**

**Priimus Campus Residence Hall**

Taulumäentie 45, Jyväskylä, Finland

Kontakt osoba: MILKA NISKANEN, International Affairs Coordinator Tel. +358 40 341 6158

Mrs. Eija Heikkinen, kućepaziteljica Tel. +358 40 341 5994 (PON do PET od 8.00 a.m. do 16.00 p.m.); Čuvar- Tel. +358 400 644820

**HOTEL-HELSINKI:**

**Omena Hotel Helsinki City Centre**

Yrjönkatu 30, Kamppi,

00110 Helsinki, Finland

**PREHRANA:**

**Preko tjedna**

-doručak u kafeteriji-pokraj doma-stražnji izlaz-od 7.45 to 8.15 (kaša, kruh, mlijeko)

-ručak u školi

-večera u dogovoru s nastavnicom (namirnice iz trgovine ili u restoranu)

**Tijekom vikenda**

-svi obroci u dogovoru s nastavnicom (namirnice iz trgovine ili u restoranu)

**KULTUROLOŠKE AKTIVNOSTI:** -u dogovoru s nastavnicom (posjet muzejima, zoološki vrt, klizanje…) te zadnji petak/subota-Helsinki.

**VAŽNI KONTAKTI:** Psihologinja Sanja Novak-+385915820853

Nastavnica u pratnji Mirjana Aviani +38598583744